Helene Odfjell

Helene Odfjell (født 1965) er en norsk forretningskvinne.

Odfjell var ifølge tidsskriftet Kapital Norges rikeste kvinne i 2007, med en estimert formue på seks milliarder kroner.E24, 20. september 2007: Milliard-kvinnene Hennes søster Marianne Odfjell var den fjerde rikeste.

Helene Odfjell eier sammen med sin søster Norges største bore- og oljeservicekonsern, Odfjell Drilling, med datterselskapene Odfjell Rig og Odfjell Offshore. De eier også det Bermuda-registrerte selskapet Odfjell Capital, og kontrollerer gjennom disse to firmaene blant annet riggselskapet Odfjell Invest.

Helene Odfjell er styreleder i Odfjell Rig, Kokstad Invest, Kokstad Eiendom og Kokstad Invest Holding, i tillegg til flere styreverv i andre selskap.

Helene Odfjell er gift med Kjetil Grønskag og bor i London. Hun er datter av Abraham Odfjell og søster til Marianne Odfjell og Johan Odvar Odfjell.

 Referanser 

Kategori:Norske investorer
Kategori:Odfjell
Kategori:Fødselsdato ikke oppgitt